title: Odluka (EU) 2018/412 Europskog parlamenta i Vijeća od 14. ožujka 2018. o izmjeni Odluke br. 466/2014/EU kojom se dodjeljuje jamstvo EU-a Europskoj investicijskoj banci protiv gubitaka u okviru financijskih operacija kojima se podržavaju ulagački projekti izvan Unije

text:
                  19.3.2018

                  HR

                  Službeni list Europske unije

                  L 76/30

            ODLUKA (EU) 2018/412 EUROPSKOG PARLAMENTA I VIJEĆA
      od 14. ožujka 2018.
      o izmjeni Odluke br. 466/2014/EU kojom se dodjeljuje jamstvo EU-a Europskoj investicijskoj banci protiv gubitaka u okviru financijskih operacija kojima se podržavaju ulagački projekti izvan Unije
      EUROPSKI PARLAMENT I VIJEĆE EUROPSKE UNIJE,
      uzimajući u obzir Ugovor o funkcioniranju Europske unije, a posebno njegove članke 209. i 212.,
      uzimajući u obzir prijedlog Europske komisije,
      nakon prosljeđivanja nacrta zakonodavnog akta nacionalnim parlamentima,
      u skladu s redovnim zakonodavnim postupkom (1),
      budući da

                  (1)

                  Međunarodna zajednica suočava se s dosad nezabilježenom migracijskom i izbjegličkom krizom koja zahtijeva solidarnost i učinkovitu mobilizaciju financijskih sredstava te poziva na suočavanje s postojećim izazovima i njihovo rješavanje na usklađen način. Potrebna je suradnja svih sudionika kako bi se primijenile održive srednjoročne i dugoročne politike te učinkovito upotrijebili postojeći programi s ciljem razvoja i podupiranja inicijativa kojima se doprinosi ciljevima održivog razvoja Ujedinjenih naroda (UN) te suočavanju s političkim, socijalnim, gospodarskim i okolišnim čimbenicima koji su temeljni uzroci migracija, uključujući, ali ne ograničavajući se na, siromaštvo, nejednakost, demografski rast, manjak radnih mjesta, ograničen pristup obrazovanju i gospodarskim mogućnostima, nestabilnost, sukobe, klimatske promjene i dugoročne posljedice prisilnog raseljavanja.

                  (2)

                  Uz osiguravanje sredstava za rješavanje temeljnih uzroka migracija iznimno je važno da Unija ostane u potpunosti predana politikama u drugim ključnim prioritetnim strateškim područjima, kao što je navedeno u globalnoj strategiji za vanjsku i sigurnosnu politiku Europske unije.

                  (3)

                  Razvijen je novi okvir za partnerstvo s trećim zemljama koji je usmjeren na rezultate i kojim se u obzir uzimaju sve politike i instrumenti Unije. Kao dio tog novog okvira za partnerstvo uspostavljen je Unijin plan za vanjska ulaganja kako bi se poduprla ulaganja u regijama izvan Unije te istodobno doprinijelo ostvarenju ciljeva održivog razvoja UN-a i rješavanju temeljnih uzroka migracija. Njime bi također trebalo doprinijeti ispunjavanju ciljeva UN-ovog Programa održivog razvoja do 2030. i ciljeva Pariškog sporazuma donesenog u okviru Okvirne konvencije UN-a o promjeni klime („Pariški sporazum”) kao i ciljeva ostalih instrumenata za financiranje vanjskog djelovanja.

                  (4)

                  Europsko vijeće podržalo je 28. lipnja 2016. prijedlog Europske investicijske banke (EIB) da se planu za vanjska ulaganja doprinosi preko EIB-ove inicijative za jačanje otpornosti koja je osmišljena za poticanje ulaganja u južnom susjedstvu i na zapadnom Balkanu.

                  (5)

                  Ključni element EIB-ove inicijative za jačanje otpornosti jest proširenje, u pogledu količine i kvalitete, EIB-ova mandata za vanjsko kreditiranje. To bi EIB-u trebalo omogućiti da brzo doprinosi ciljevima plana za vanjska ulaganja, posebice osiguravanjem dodatnih sredstava korisnicima iz privatnog sektora s ciljem privlačenja (crowding-in) privatnih ulaganja i poticanja dugoročnih ulaganja.

                  (6)

                  Strateški odbor Europskog fonda za održivi razvoj, u kojem EIB ima svoga predstavnika, pružit će smjernice o komplementarnosti EIB-ove inicijative za jačanje otpornosti s elementima plana za vanjska ulaganja u skladu sa svojim poslovnikom i ne dovodeći u pitanje interna pravila upravljanja EIB-a.

                  (7)

                  Proračunsko jamstvo za operacije financiranja koje se provode izvan Unije („jamstvo EU-a”) izdano je EIB-u Odlukom br. 466/2014/EU Europskog parlamenta i Vijeća (2).

                  (8)

                  U skladu s Odlukom br. 466/2014/EU Komisija je u suradnji s EIB-om pripremila izvješće o preispitivanju u sredini razdoblja u kojemu je na temelju neovisne vanjske evaluacije provedena evaluacija provedbe te odluke.

                  (9)

                  Dugoročnu gospodarsku otpornost izbjeglica, migranata, zajednica domaćina i tranzitnih zajednica te zajednica podrijetla kao strateški odgovor na rješavanje temeljnih uzroka migracija trebalo bi dodati kao novi cilj koji se podupire jamstvom EU-a („novi cilj”).

                  (10)

                  Operacije koje se podupiru u okviru novog cilja trebale bi se razlikovati od naporâ Unije u području granične kontrole.

                  (11)

                  Kako bi se omogućilo da se mandatom za vanjsko kreditiranje odgovori na moguće predstojeće izazove i prioritete Unije te kako bi se ostvario novi cilj, trebalo bi povećati najvišu gornju granicu za EIB-ove operacije financiranja u okviru jamstva EU-a na 32 300 000 000 EUR.

                  (12)

                  U okviru općeg mandata, 1 400 000 000 EUR trebalo bi namijeniti za projekte u javnom sektoru usmjerene na ostvarenje novog cilja.

                  (13)

                  U okviru novog mandata za kreditiranje privatnog sektora najviši iznos od 2 300 000 000 EUR trebalo bi dodijeliti projektima usmjerenima na ostvarenje novog cilja, unutar maksimalno povećane gornje granice, i pokriti ga Sveobuhvatnim jamstvom Unije.

                  (14)

                  Uspjeh jednog od glavnih ciljeva EIB-a u okviru mandata za vanjsko kreditiranje, odnosno potpora razvoju lokalnog privatnog sektora, posebno potpora mikropoduzećima te malim i srednjim poduzećima (MSP-ovi), ovisi o čimbenicima kao što su pristup MSP-ova financiranju, kreditiranju i tehničkoj pomoći, o promicanju poduzetništva i o naporima da se potakne prijelaz s nesigurnog neformalnoga gospodarstva u formalni sektor. U tom kontekstu EIB-ovim operacijama financiranja trebalo bi se nastojati poduprijeti male ulagačke projekte koje provode MSP-ovi kao i ulagačke projekte na udaljenim ruralnim područjima i u područjima obrade vode za piće, zbrinjavanja otpadnih voda te obnovljive energije.

                  (15)

                  Trebalo bi osigurati komplementarnost i koordiniranost s inicijativama Unije kojima se nastoje riješiti temeljni uzroci migracija, između ostalog putem potpore Unije za održivu reintegraciju migranata povratnika u zemljama podrijetla.

                  (16)

                  U skladu s Pariškim sporazumom EIB bi trebao nastojati održati visoku razinu operacija povezanih s klimom, čiji bi obujam trebao činiti najmanje 25 % ukupnih EIB-ovih operacija financiranja izvan Unije. EIB-ove operacije financiranja obuhvaćene Odlukom br. 466/2014/EU trebale bi biti u skladu s ostvarenjem cilja prema kojem se do 2020. najmanje 35 % ukupnih EIB-ovih operacija financiranja treba ostvarivati u gospodarstvima u usponu i zemljama u razvoju izvan Unije. EIB bi trebao uzeti u obzir zaključke Europskog vijeća od 22. svibnja 2013. o postupnom ukidanju subvencija štetnih za okoliš ili gospodarstvo, uključujući one za fosilna goriva.

                  (17)

                  Trebalo bi utvrđivati cijenu rizika za opći proračun Unije povezanog s EIB-ovim operacijama financiranja u okviru mandata za kreditiranje privatnog sektora. Prihode nastale iz takvog utvrđivanja cijene rizika trebalo bi uplaćivati u Jamstveni fond za vanjska djelovanja osnovan Uredbom Vijeća (EZ, Euratom) br. 480/2009 (3) kako bi se pokrio komercijalni rizik i izbjegla narušavanja tržišta.

                  (18)

                  EIB bi u svojem okviru za mjerenje rezultata trebao izraditi i primjenjivati niz pokazatelja za projekte usmjerene na ostvarenje novog cilja. Stoga bi ocjenu doprinosa EIB-ovih operacija financiranja novom cilju, uključujući, ako je to primjenjivo, doprinos ciljevima održivog razvoja UN-a, uključivanje lokalnog civilnog društva i usklađivanje s prioritetima vanjske politike Unije i proračunskim prioritetima, trebalo uključiti u Komisijino godišnje izvješće Europskom parlamentu i Vijeću o EIB-ovim operacijama financiranja.

                  (19)

                  Vidljivost i transparentnost EIB-ovih operacija financiranja obuhvaćenih Odlukom br. 466/2014/EU, posebno u pogledu projekata koji se financiraju preko financijskih posrednika, trebalo bi osigurati poboljšavanjem pristupa informacijama za institucije Unije i opću javnost, uzimajući u obzir potrebu za zaštitom povjerljivih informacija i osjetljivih poslovnih informacija.

                  (20)

                  Relevantna politika Unije o nekooperativnim jurisdikcijama u porezne svrhe utvrđena je u pravnim aktima Unije i u zaključcima Vijeća, osobito u prilogu onima od 8. studenoga 2016., i svakom naknadnom ažuriranju.

                  (21)

                  Dubinske analize EIB-ovih operacija financiranja obuhvaćenih Odlukom br. 466/2014/EU trebale bi uključivati iscrpnu provjeru usklađenosti s primjenjivim zakonodavstvom Unije i dogovorenim međunarodnim standardima te standardima Unije o mjerama protiv pranja novca, borbi protiv financiranja terorizma, poreznih prijevara i izbjegavanja plaćanja poreza. EIB bi nadalje, u kontekstu izvješćivanja u vezi s mandatom za vanjsko kreditiranje, trebao dostavljati informacije, prema pojedinim zemljama, o usklađenosti EIB-ovih operacija financiranja s politikom EIB-a o nekooperativnim jurisdikcijama, kao i popis posrednika s kojima EIB surađuje.

                  (22)

                  EIB je 12. listopada 2016. odobrio provedbu EIB-ove inicijative za jačanje otpornosti. Projekti u okviru EIB-ove inicijative za jačanje otpornosti koji su odobreni nakon tog datuma, a prije stupanja na snagu ove Odluke i sklapanja sporazuma o jamstvu trebali bi moći biti obuhvaćeni jamstvom EU-a, pod uvjetom da Komisija potvrdi da su u skladu s novim ciljem i da se njima poštuju uvjeti sporazuma o jamstvu.

                  (23)

                  EIB-ove operacije financiranja u korist trgovačkih društava trebale bi biti pokrivene Sveobuhvatnim jamstvom za privatni sektor samo ako se njima promiče uključiv rast i pojačano stvaranje radnih mjesta i ako ne dobivaju prikladno financiranje s lokalnih financijskih tržišta.

                  (24)

                  EIB-ove operacije financiranja trebale bi biti u skladu s načelima navedenima u Komunikaciji Komisije od 25. listopada 2011. pod naslovom „Obnovljena strategija EU-a 2011.–2014. za društveno odgovorno poslovanje”, između ostalog i u pogledu financijskih posrednika.

                  (25)

                  Kada se promijene prioriteti vanjske politike Unije ili u slučajevima hitnih i kriznih situacija do kojih bi moglo doći tijekom trajanja mandata, i u skladu s relevantnim rezolucijama Europskog parlamenta te odlukama i zaključcima Vijeća, gornja granica za preraspodjelu među regijama koju provodi EIB tijekom mandata može se povećati s 10 % na 20 %. Komisija bi trebala redovito obavješćivati Europski parlament i Vijeće o takvim preraspodjelama.

                  (26)

                  S obzirom na važnost EIB-ove inicijative za jačanje otpornosti u strategiji Unije za rješavanje temeljnih uzroka migracija te potreba tranzitnih zajednica i zajednica domaćina, i dalje je od najveće važnosti da iznosi u okviru gornjih granica mandata za vanjsko kreditiranje koji su namijenjeni za projekte usmjerene prema novom cilju budu u potpunosti iskorišteni. Međutim, ako zbog nepredviđenih okolnosti namijenjene iznose ne bude moguće u potpunosti iskoristiti, trebalo bi omogućiti i veću fleksibilnost. Stoga, ako do 30. lipnja 2019. EIB zaključi da nije u mogućnosti iskoristiti svoj predviđeni cilj u okviru EIB-ove inicijative za jačanje otpornosti, trebalo bi biti moguće preraspodijeliti do 20 % od 1 400 000 000 EUR u okviru općeg mandata koji su namijenjeni za projekte javnog sektora i do 20 % od 2 300 000 000 EUR u okviru mandata za kreditiranje privatnog sektora unutar pretpristupnih zemalja i korisnika te zemalja susjedstva i partnerskih zemalja i/ili među njima. Za sve takve preraspodjele preduvjet bi trebao biti prethodni sporazum između Komisije i EIB-a.

                  (27)

                  Popise prihvatljivih regija i zemalja i potencijalno prihvatljivih regija i zemalja trebalo bi izmijeniti kako bi se isključile regije i zemlje s visokim prihodima koje imaju visoki kreditni rejting, odnosno Brunej, Čile, Island, Izrael, Singapur, Južna Koreja i Tajvan. Osim toga, na popis potencijalno prihvatljivih regija i zemalja trebalo bi dodati Iran.

                  (28)

                  Odluku br. 466/2014/EU trebalo bi stoga na odgovarajući način izmijeniti,

            DONIJELI SU OVU ODLUKU:
      Članak 1.
      Odluka br. 466/2014/EU mijenja se kako slijedi:

                  1.

                  Članak 2. zamjenjuje se sljedećim:
                  „Članak 2.
                  Gornje granice za EIB-ove operacije financiranja u okviru jamstva EU-a
                  1.   Najviša gornja granica EIB-ovih operacija financiranja u okviru jamstva EU-a tijekom cijelog razdoblja 2014.–2020. iznosi 32 300 000 000 EUR. Iznosi prvotno namijenjeni za operacije financiranja koji su kasnije poništeni ne uzimaju se u obzir za gornju granicu.
                  Ta se najviša gornja granica sastoji od:

                              (a)

                              najvišeg iznosa od 30 000 000 000 EUR u okviru općeg mandata, od kojega je 1 400 000 000 EUR namijenjeno za projekte u javnom sektoru usmjerene na dugoročnu gospodarsku otpornost izbjeglica, migranata, zajednica domaćina i tranzitnih zajednica te zajednica podrijetla kao strateški odgovor na rješavanje temeljnih uzroka migracija;

                              (b)

                              najvišeg iznosa od 2 300 000 000 EUR u okviru mandata za kreditiranje privatnog sektora za projekte usmjerene na dugoročnu gospodarsku otpornost izbjeglica, migranata, zajednica domaćina i tranzitnih zajednica te zajednica podrijetla kao strateški odgovor na rješavanje temeljnih uzroka migracija.

                        2.   Najviši iznosi iz stavka 1. sastoje se od regionalnih gornjih granica i dodatnih gornjih granica kako su utvrđene u Prilogu I. Unutar regionalnih gornjih granica i tijekom razdoblja obuhvaćenog ovom Odlukom EIB osigurava raspodjelu po zemljama unutar regija koje su obuhvaćene jamstvom EU-a, uravnoteženu u skladu s prioritetima vanjske politike Unije, koji se moraju odraziti u regionalnim tehničkim operativnim smjernicama iz članka 5.”.

                  2.

                  Članak 3. zamjenjuje se sljedećim:
                  „Članak 3.
                  Opći ciljevi i načela
                  1.   Jamstvo EU-a dodjeljuje se samo za EIB-ove operacije financiranja koje imaju dodanu vrijednost na temelju vlastite ocjene EIB-a i kojima se podupire neki od sljedećih općih ciljeva:

                              (a)

                              razvoj lokalnog privatnog sektora, posebno potpora mikropoduzećima te malim i srednjim poduzećima (MSP-ovi);

                              (b)

                              razvoj socijalne i gospodarske infrastrukture, uključujući prometnu, energetsku i okolišnu infrastrukturu te informacijsku i komunikacijsku tehnologiju;

                              (c)

                              ublažavanje klimatskih promjena i prilagodba njima;

                              (d)

                              dugoročna gospodarska otpornost izbjeglica, migranata, zajednica domaćina i tranzitnih zajednica te zajednica podrijetla kao strateški odgovor na rješavanje temeljnih uzroka migracija.

                        2.   Uz očuvanje posebnog svojstva EIB-a kao investicijske banke, EIB-ove operacije financiranja koje se provode u okviru ove Odluke doprinose općim interesima Unije, a posebno načelima na kojima se temelji vanjsko djelovanje Unije, kako su navedena u članku 21. UEU-a, te doprinose provedbi međunarodnih sporazuma o okolišu u kojima je Unija stranka. Upravljačka tijela EIB-a potiču se na poduzimanje potrebnih mjera za prilagodbu aktivnosti EIB-a kako bi se pružao doprinos vanjskim politikama Unije na djelotvoran način i kako bi se na odgovarajući način ispunili zahtjevi utvrđeni u ovoj Odluci.
                  3.   Jedan od temeljnih ciljeva EIB-ovih operacija financiranja u područjima obuhvaćenima općim ciljevima navedenima u stavku 1. jest regionalna integracija među zemljama, između ostalog, posebno gospodarska integracija između pretpristupnih zemalja i korisnika, zemalja susjedstva i partnerskih zemalja te Unije. EIB poduzima operacije financiranja u zemljama korisnicama u područjima obuhvaćenima općim ciljevima podržavanjem izravnih stranih ulaganja kojima se promiče gospodarska integracija s Unijom.
                  4.   U zemljama u razvoju, kako su definirane na popisu primatelja službene razvojne pomoći Organizacije za ekonomsku suradnju i razvoj, EIB-ovim operacijama financiranja u skladu s člancima 208. i 209. UFEU-a doprinosi se ciljevima politike razvojne suradnje Unije, osobito smanjenju siromaštva uključivim rastom te održivim gospodarskim, okolišnim i socijalnim razvojem.
                  5.   Kako bi se osiguralo da ulaganja privatnog sektora imaju najveći utjecaj na razvoj, EIB nastoji doprinijeti stvaranju povoljnih uvjeta za privatna poduzeća i ulaganja te prvenstveno osigurava jačanje lokalnog privatnog sektora u zemljama korisnicama, uključujući zadruge i socijalna poduzeća, putem potpore lokalnom ulaganju kako je predviđeno u stavku 1. točki (a). EIB-ovim operacijama financiranja kojima se podupiru opći ciljevi utvrđeni u stavku 1. nastoji se također povećati potpora ulagačkim projektima koje vode MSP-ovi iz zemlje primateljice i iz Unije tako što se novim ulagačkim projektima koje vode MSP-ovi omogućuje pristup financiranju. EIB-ovim operacijama financiranja omogućuje se MSP-ovima da, između ostalog, iskoriste pristup tržištu za MSP-ove u prihvatljivim zemalja i njihovu integraciju u svjetske lance vrijednosti te se dodatno doprinosi jačanju konkurentnosti poduzeća iz Unije.
                  Kako bi se djelotvorno pratilo i evaluiralo korištenje sredstava u korist dotičnih MSP-ova, EIB provodi temeljite dubinske analize te utvrđuje i održava odgovarajuće ugovorne odredbe kojima se uvode standardne obveze u vezi s izvješćivanjem i za financijske posrednike i za krajnje korisnike. EIB nastoji utvrditi prepreke za financiranje s kojima se suočavaju MSP-ovi te doprinijeti njihovu uklanjanju.
                  EIB surađuje s financijskim posrednicima koji mogu odgovoriti na posebne potrebe MSP-ova u zemljama u kojima djeluje i koji se pridržavaju zahtjeva iz članka 13., kako su preneseni u sporazume na temelju stavka 1. trećeg podstavka tog članka.
                  6.   EIB-ovim operacijama financiranja kojima se pruža potpora općem cilju utvrđenom u stavku 1. točki (b) podupiru se ulagački projekti uglavnom u područjima prometa, energetike, okolišne infrastrukture, informacijske i komunikacijske tehnologije, zdravlja i obrazovanja. To uključuje proizvodnju i integraciju energije iz obnovljivih izvora, mjere energetske učinkovitosti, preobrazbu energetskih sustava kojom se omogućuje prelazak na tehnologije i goriva s nižom emisijom ugljičnog dioksida, održivu sigurnost opskrbe energijom i energetsku infrastrukturu, između ostalog za proizvodnju plina i njegov prijenos na energetsko tržište Unije, kao i elektrifikaciju ruralnih područja, okolišnu infrastrukturu poput infrastrukture za vodoopskrbu te odvodnju otpadnih voda i zelenu infrastrukturu, telekomunikacije i infrastrukturu širokopojasne mreže.
                  7.   EIB-ovim operacijama financiranja kojima se podupiru opći ciljevi utvrđeni u stavku 1. točki (c) podupiru se ulagački projekti ublažavanja klimatskih promjena i prilagodbe njima kojima se doprinosi općim ciljevima Okvirne konvencije Ujedinjenih naroda o promjeni klime i Pariškog sporazuma donesenog u okviru te konvencije, posebno izbjegavanjem ili smanjenjem emisija stakleničkih plinova i smanjenjem ugljičnog otiska u područjima obnovljive energije, energetske učinkovitosti i održivog prometa ili povećanjem otpornosti ugroženih zemalja, sektora i zajednica na nepovoljne učinke klimatskih promjena.
                  Kriteriji prihvatljivosti za projekte u području klimatskog djelovanja definirani su u klimatskoj strategiji EIB-a. Na temelju metodologija koje je izradio EIB za ocjenu emisija stakleničkih plinova projekata i varijacija tih emisija, postupak ocjene utjecaja na okoliš obuhvaća analizu ugljičnog otiska kako bi se utvrdilo osiguravaju li se prijedlozima projekata optimalna poboljšanja energetske učinkovitosti.
                  Tijekom razdoblja obuhvaćenog ovom Odlukom EIB nastoji održati visoku razinu operacija povezanih s klimom, čiji obujam čini najmanje 25 % ukupnih EIB-ovih operacija financiranja izvan Unije. EIB-ovo financiranje na temelju ove Odluke mora biti u skladu s ostvarenjem cilja prema kojem se do 2020. najmanje 35 % ukupnih EIB-ovih operacija financiranja treba ostvarivati u gospodarstvima u usponu i zemljama u razvoju izvan Unije.
                  EIB-ove operacije financiranja obuhvaćaju, između ostalog, konkretne mjere za postupno ukidanje financiranja projekata kojima se negativno utječe na ostvarenje klimatskih ciljeva Unije i povećanje napora za pružanje potpore obnovljivim izvorima energije i energetskoj učinkovitosti.
                  EIB unaprjeđuje elemente u vezi s prilagodbom na klimatske promjene u svojem doprinosu projektima u svim EIB-ovim operacijama financiranja u okviru EIB-ova mandata za vanjsko kreditiranje.
                  8.   EIB-ovim operacijama financiranja kojima se podupiru opći ciljevi utvrđeni u stavku 1. točki (d) podupiru se ulagački projekti kojima se nastoje riješiti temeljni uzroci migracija i kojima se doprinosi dugoročnoj gospodarskoj otpornosti i ciljevima održivog razvoja Ujedinjenih naroda te kojima se osigurava održivi razvoj u zemljama korisnicama.
                  Osiguravajući potpuno poštovanje ljudskih, radnih i socijalnih prava, temeljnih sloboda i rodne ravnopravnosti provedbom pristupa koji se temelji na pravima, obuhvaćajući sva ljudska i socijalna prava u skladu s načelima transparentnosti, sudjelovanja, nediskriminacije i odgovornosti, EIB-ovim operacijama financiranja:

                              (a)

                              nastoje se riješiti povećane potrebe za infrastrukturom i povezanim uslugama radi izravnog ili neizravnog suočavanja s priljevom migranata, uz istodobno osiguravanje koristi za lokalno stanovništvo;

                              (b)

                              povećavaju se mogućnosti zapošljavanja u zajednicama domaćinima i izbjegličkim zajednicama;

                              (c)

                              potiče se ekonomska integracija i izbjeglicama omogućuje da postanu samostalni ili

                              (d)

                              se jača humanitarno djelovanje i potpora za otvaranje pristojnih radnih mjesta.

                        EIB-ovim operacijama financiranja podupire se sljedeće:

                              (a)

                              privatni sektor u područjima MSP-ova i poduzeća srednje tržišne kapitalizacije, korporativnog financiranja i mikrofinanciranja;

                              (b)

                              javni sektor, uključujući općine i subjekte javnog sektora, u pogledu infrastrukture i usluga, što uključuje zdravstvenu skrb i posebne objekte za djecu, usluge odvodnje otpadnih voda i školsko obrazovanje, radi rješavanja znatno povećanih potreba.

                        9.   EIB-ovim operacijama financiranja kojima se podupiru opći ciljevi utvrđeni u stavku 1. prepoznaje se da je rodna ravnopravnost međusektorsko pitanje koje je ključno za postizanje održivog razvoja i predstavlja bitan element za dubinske analize projekata. U svim takvim operacijama financiranja primjenjuje se rodna perspektiva. EIB osigurava da sve EIB-ove operacije financiranja budu u skladu s obvezama utvrđenima u njegovoj rodnoj strategiji i akcijskom planu za rodnu ravnopravnost.
                  10.   EIB nastoji osigurati da se poduzeća koja sudjeluju u projektima koje EIB sufinancira drže načelâ transparentnosti plaća i rodne ravnopravnosti te načela jednakih plaća kako je utvrđeno u Direktivi 2006/54/EZ Europskog parlamenta i Vijeća (*1). Odlukama EIB-a o financiranju projekata u obzir se uzimaju djelovanja poduzeća koja su potencijalni korisnici u pogledu jednakih plaća i društveno odgovornog poslovanja.
                  11.   Jamstvom EU-a pokrivaju se samo EIB-ove operacije financiranja koje se provode u prihvatljivim zemljama koje su sklopile okvirni sporazum s EIB-om o uspostavi pravnih uvjeta pod kojima se takve operacije moraju provoditi i koji moraju biti usklađeni s Izjavom EIB-a o okolišnim i socijalnim načelima i standardima te Priručnikom EIB-a za okolišna i socijalna pitanja.

                     (*1)  Direktiva 2006/54/EZ Europskog parlamenta i Vijeća od 5. srpnja 2006. o provedbi načela jednakih mogućnosti i jednakog postupanja prema muškarcima i ženama u pitanjima zapošljavanja i rada (SL L 204, 26.7.2006., str. 23.).”"

                  3.

                  Članak 5. mijenja se kako slijedi:

                              (a)

                              u stavku 1. treći podstavak zamjenjuje se sljedećim:
                              „Pri ažuriranju regionalnih tehničkih operativnih smjernica Komisija i EIB vode računa o relevantnim rezolucijama Europskog parlamenta te odlukama i zaključcima Vijeća, kao i međunarodno priznatim načelima i smjernicama o društveno odgovornom poslovanju. Regionalne tehničke operativne smjernice moraju biti usklađene s prioritetima sadržanima u nacionalnim ili regionalnim programima, koje su po mogućnosti izradile zemlje korisnice vodeći, tijekom procesa izrade tih programa, na odgovarajući način računa o eventualnim savjetovanjima s lokalnim civilnim društvom.”;

                              (b)

                              umeće se sljedeći stavak:
                              „1.a   Komisija je ovlaštena za donošenje delegiranih akata u skladu s člankom 18. u vezi s izmjenama Priloga IV.”

                  4.

                  Članak 8. mijenja se kako slijedi:

                              (a)

                              u stavku 1. dodaje se sljedeći podstavak:
                              „Sveobuhvatno jamstvo pokriva i EIB-ove operacije financiranja u okviru mandata za kreditiranje privatnog sektora iz članka 2. stavka 1. točke (b), koje u prosjeku imaju viši profil rizika nego portfelj koji je pokriven Jamstvom političkog rizika iz stavka 3. ovog članka u pretpristupnim zemljama i korisnicima te zemljama susjedstva i partnerskim zemljama.”;

                              (b)

                              stavci 5. i 6. zamjenjuju se sljedećim:
                              „5.   Sporazumi o financiranju s pojedinačnim predlagateljima povezani s EIB-ovim operacijama financiranja sadržavaju i odgovarajuće odredbe o javnoj nabavi te okolišne, klimatske i socijalne odredbe u skladu s vlastitim pravilima i postupcima EIB-a, uključujući zahtjeve da se jamstvo EU-a i sudjelovanje EIB-a učine vidljivima krajnjem korisniku.
                              6.   Komisija i EIB u Sporazumu o jamstvu iz članka 14. utvrđuju jasnu i transparentnu politiku dodjele kojom se EIB-u u sklopu njegove vanjske aktivnosti omogućuje utvrđivanje operacija koje treba financirati u okviru ove Odluke kako bi se osigurala najdjelotvornija uporaba jamstva EU-a. Politika dodjele temelji se na kreditnoj sposobnosti EIB-ovih operacija financiranja kakvom ju je ocijenio EIB, gornjim granicama određenima u Prilogu I., naravi druge ugovorne stranke, bilo da je riječ o suverenoj državi ili o subjektu na razini nižoj od državne obuhvaćenom stavkom 1. ovog članka ili privatnom subjektu, sposobnosti EIB-a za apsorpciju rizika i drugim relevantnim kriterijima, uključujući dodanu vrijednost jamstva EU-a. Europskom parlamentu i Vijeću dostavlja se politika dodjele u skladu s člankom 14.”

                  5.

                  Članak 9. mijenja se kako slijedi:

                              (a)

                              stavak 1. zamjenjuje se sljedećim:
                              „1.   EIB provodi temeljite dubinske analize i, prema potrebi, u skladu sa svojom Izjavom o okolišnim i socijalnim načelima i standardima te svojim Priručnikom za okolišna i socijalna pitanja, zahtijeva od predlagatelja projekta da provedu lokalna javna savjetovanja, u skladu sa socijalnim i okolišnim načelima Unije, s odgovarajućim nacionalnim i lokalnim dionicima, kao i s civilnim društvom, u fazama planiranja projekta i provedbe, o socijalnim aspektima, aspektima povezanima s ljudskim pravima, rodnom ravnopravnošću, okolišem, gospodarstvom i o razvojnim aspektima ulagačkih projekata obuhvaćenih jamstvom EU-a te da dostave informacije relevantne za ocjenu doprinosa ostvarenju ciljeva vanjske politike i strateških ciljeva Unije.
                              EIB osigurava da načelo slobodnog, prethodnog i informiranog pristanka bude provedeno prije nego što financira aktivnosti koje utječu na zemlju i prirodne resurse.
                              Tim se razmatranjem ocjenjuje bi li kapacitete korisnika financiranja EIB-a trebalo ojačati pružanjem tehničke pomoći tijekom cijelog projektnog ciklusa i, ako bi, o tome kako bi to trebalo učiniti. Vlastita pravila i postupci EIB-a moraju sadržavati potrebne odredbe o ocjeni utjecaja ulagačkih projekata na okoliš i njihovih socijalnih utjecaja, kao i aspekata povezanih ljudskim pravima i sprečavanjem sukoba kako bi se osiguralo da ulagački projekti podržani u okviru ove Odluke budu održivi na razini okoliša i društveno održivi te da se EIB-ovim operacijama financiranja u okviru EIB-ove inicijative za jačanje otpornosti, a posebno u okviru mandata za kreditiranje privatnog sektora, poboljša gospodarska otpornost izbjeglica, migranata, zajednica domaćina i tranzitnih zajednica te zajednica podrijetla.
                              U okviru dostupnih internih smjernica o primjeni dubinskih analiza EIB, prema potrebi, poboljšava praktične smjernice o ocjeni aspekata povezanih sa svim temeljnim ljudskim pravima putem svojeg Priručnika za okolišna i socijalna pitanja, koje je potrebno primjenjivati tijekom ex ante procjene i trajnog praćenja za svaki projekt zasebno, između ostalog za projekte u kojima sudjeluju financijski posrednici, na temelju postojećih okvira, posebice EU-ovog Strateškog okvira i Akcijskog plana za ljudska prava i demokraciju, te uzimajući u obzir postojeće standarde ljudskih prava koje su utvrdili Unija, relevantna tijela Ujedinjenih naroda i organizacije za ljudska prava.”;

                              (b)

                              stavak 3. zamjenjuje se sljedećim:
                              „3.   Aktivnostima praćenja koje provodi EIB obuhvaćaju se provedba posredovanih operacija i uspješnost financijskih posrednika pri potpori MSP-ovima.”;

                              (c)

                              stavak 5. zamjenjuje se sljedećim:
                              „5.   Rezultati praćenja objavljuju se, podložno zahtjevima za povjerljivost i suglasnosti relevantnih stranaka.”

                  6.

                  U članku 10. dodaje se sljedeći stavak:
                  „Utvrđuje se cijena rizika za proračun Unije povezanog s EIB-ovim operacijama financiranja u okviru mandata za kreditiranje privatnog sektora iz članka 2. stavka 1. točke (b), a prihodi nastali iz utvrđivanja cijene komercijalnog rizika uplaćuju se u Jamstveni fond.”

                  7.

                  Članak 11. stavak 1. mijenja se kako slijedi:

                              (a)

                              točke (b) i (c) zamjenjuju se sljedećim:

                                          „(b)

                                          ocjenu dodane vrijednosti, procijenjene outpute, ishode i utjecaj EIB-ovih operacija financiranja na razvoj na zbirnoj osnovi, na temelju EIB-ova Godišnjeg izvješća o okviru za mjerenje rezultata. U tu svrhu EIB upotrebljava pokazatelje ishodâ u vezi s razvojnim, okolišnim i socijalnim aspektima, uključujući aspekte u vezi ljudskim pravima i rodnom ravnopravnošću, financiranih projekata, uzimajući u obzir relevantne pokazatelje iz Pariške deklaracije o učinkovitosti pomoći iz 2005.
                                          Pokazatelji za rodnu ravnopravnost izrađuju se u skladu s EIB-ovom rodnom strategijom i akcijskim planom za rodnu ravnopravnost. Njima se odražava promicanje ravnopravnosti žena i muškaraca te se, kada je to moguće, provodi njihova ex post evaluacija raščlanjivanjem podataka po spolu. Pokazatelji aspekata projekata u vezi s okolišem uključuju kriterije za čistu tehnologiju, koji su u načelu usmjereni na energetsku učinkovitost i tehnologije za smanjenje emisija. EIB izrađuje pokazatelje za projekte kojima se daje strateški odgovor za rješavanje temeljnih uzroka migracija i izgradnju dugoročne gospodarske otpornosti zajednica domaćina i tranzitnih zajednica uzimajući u obzir mišljenja dionika, civilnog društva, pogođenih zajednica i nevladinih organizacija;

                                          (c)

                                          ocjenu doprinosa EIB-ovih operacija financiranja ostvarenju ciljeva vanjske politike i strateških ciljeva Unije, uzimajući u obzir usklađenost s načelima vanjskog djelovanja Unije kako su navedena u članku 21. UEU-a, regionalnim tehničkim operativnim smjernicama iz članka 5. ove Odluke te EU-ovim Strateškim okvirom i akcijskim planom za ljudska prava i demokraciju;”;

                              (b)

                              točka (e) zamjenjuje se sljedećim:

                                          „(e)

                                          ocjenu kvalitete EIB-ovih operacija financiranja, posebice u mjeri u kojoj je EIB uzeo u obzir okolišnu i društvenu održivost u dubinskim analizama i praćenju financiranih ulagačkih projekata, kao i mjere za ostvarenje što većeg lokalnog sudjelovanja promicanjem sudjelovanja pogođenih zajednica, organizacija civilnog društva i nevladinih organizacija;”;

                              (c)

                              dodaje se sljedeća točka (j):

                                          „(j)

                                          ocjenu doprinosa EIB-ovih operacija financiranja dugoročnoj gospodarskoj otpornosti izbjeglica, migranata, zajednica domaćina i tranzitnih zajednica te zajednica podrijetla kao strateški odgovor na rješavanje temeljnih uzroka migracija.”

                  8.

                  Članak 12. mijenja se kako slijedi:

                              (a)

                              stavak 1. mijenja se kako slijedi:

                                          i.

                                          točka (a) zamjenjuje se sljedećim:

                                                      „(a)

                                                      sve EIB-ove operacije financiranja koje se provode u okviru ove Odluke, nakon faze odobrenja projekta, posebno navodeći je li ulagački projekt pokriven jamstvom EU-a te na koji način doprinosi ciljevima vanjskog djelovanja Unije, posebno uzimajući u obzir njegov utjecaj na gospodarstvo, društvo i okoliš, klimu i pitanja rodne ravnopravnosti.”;

                                          ii.

                                          točka (c) zamjenjuje se sljedećim:

                                                      „(c)

                                                      kada je to moguće i prikladno, postojeće okvirne sporazume između EIB-a i zemlje primateljice. Kada se potpisuju novi sporazumi ili mijenjaju postojeći, EIB osigurava mogućnost objave takvih sporazuma;”;

                              (b)

                              dodaju se sljedeći stavci:
                              „3.   EIB osigurava da informacije o planiranim i odobrenim operacijama ili svim njihovim bitnim promjenama budu objavljene i lako dostupne lokalnom civilnom društvu.
                              4.   Na zahtjev, EIB dostavlja Europskom parlamentu podatke o mjerenju rezultata za ulagačke projekte pokrivene jamstvom EU-a, uzimajući u obzir zaštitu povjerljivih i osjetljivih poslovnih informacija i podložno njihovim odgovarajućim unutarnjim pravilima o postupanju s povjerljivim informacijama.”

                  9.

                  Članci 13. i 14. zamjenjuju se sljedećim:
                  „Članak 13.
                  Sprečavanje pranja novca, borba protiv financiranja terorizma, oporezivanje i nekooperativne jurisdikcije
                  1.   U svojim operacijama financiranja obuhvaćenima ovom Odlukom EIB se pridržava primjenjivog zakonodavstva Unije i dogovorenih međunarodnih standarda i standarda Unije te stoga ne podupire projekte u okviru ove Odluke kojima se doprinosi pranju novca, financiranju terorizma, izbjegavanju plaćanja poreza, poreznim prijevarama ili utaji poreza.
                  Uz to, EIB ne započinje i ne ponavlja operacije sa subjektima registriranima ili uspostavljenima u jurisdikcijama navedenima u relevantnoj politici Unije o nekooperativnim jurisdikcijama, ili za koje se utvrdi da su visokorizične treće zemlje u skladu s člankom 9. stavkom 2. Direktive (EU) 2015/849 Europskog parlamenta i Vijeća (*2), ili koji se u praksi ne pridržavaju dogovorenih poreznih standarda Unije ili međunarodno utvrđenih poreznih standarda o transparentnosti i razmjeni informacija. EIB može odstupiti od tog načela samo ako se projekt fizički provodi u jednoj od tih jurisdikcija i ako ne postoji nijedan pokazatelj da relevantna operacija doprinosi pranju novca, financiranju terorizma, izbjegavanju plaćanja poreza, poreznim prijevarama ili utaji poreza.
                  Pri sklapanju sporazumâ s financijskim posrednicima EIB prenosi uvjete iz ovog članka u relevantne sporazume i zahtijeva od financijskih posrednika da ga izvješćuju o poštovanju tih uvjeta.
                  EIB preispituje svoju politiku o nekooperativnim jurisdikcijama najkasnije nakon što Unija donese popis nekooperativnih jurisdikcija u porezne svrhe. Svake godine nakon toga EIB podnosi izvješće Europskom parlamentu i Vijeću o provedbi svoje politike o nekooperativnim jurisdikcijama u vezi sa svojim operacijama financiranja, uključujući informacije po zemljama i popis posrednika s kojima surađuje.
                  2.   U svojim operacijama financiranja obuhvaćenima ovom Odlukom EIB primjenjuje načela i standarde utvrđene u pravu Unije o sprečavanju korištenja financijskim sustavom u svrhu pranja novca i financiranja terorizma, a posebno Uredbom (EU) 2015/847 Europskog parlamenta i Vijeća (*3) i Direktivom (EU) 2015/849. Posebno, EIB uvjetuje i izravno financiranje i financiranje putem posrednika u okviru ove Odluke otkrivanjem informacija o stvarnom vlasništvu u skladu s Direktivom (EU) 2015/849.
                  Članak 14.
                  Sporazum o jamstvu
                  Komisija i EIB potpisuju sporazum o jamstvu u kojem se utvrđuju detaljne odredbe i postupci u vezi s jamstvom EU-a kako je određeno u članku 8. Navedeni sporazum o jamstvu dostavlja se Europskom parlamentu i Vijeću podložno njihovim odgovarajućim unutarnjim pravilima o postupanju s povjerljivim informacijama.

                     (*2)  Direktiva (EU) 2015/849 Europskog parlamenta i Vijeća od 20. svibnja 2015. o sprečavanju korištenja financijskog sustava u svrhu pranja novca ili financiranja terorizma, o izmjeni Uredbe (EU) br. 648/2012 Europskog parlamenta i Vijeća te o stavljanju izvan snage Direktive 2005/60/EZ Europskog parlamenta i Vijeća i Direktive Komisije 2006/70/EZ (SL L 141, 5.6.2015., str. 73.)."

                     (*3)  Uredba (EU) 2015/847 Europskog parlamenta i Vijeća od 20. svibnja 2015. o informacijama koje su priložene prijenosu novčanih sredstava i o stavljanju izvan snage Uredbe (EZ) br. 1781/2006 (SL L 141, 5.6.2015., str. 1.).”"

                  10.

                  Članak 18. mijenja se kako slijedi:

                              (a)

                              umeće se sljedeći stavak:
                              „2.a   Delegiranje ovlasti iz članka 5. dodjeljuje se Komisiji na neodređeno vrijeme počevši od 8. travnja 2018.”;

                              (b)

                              stavak 3. zamjenjuje se sljedećim:
                              „3.   Europski parlament ili Vijeće u svakom trenutku mogu opozvati delegiranje ovlasti iz članaka 4. i 5. Odlukom o opozivu prekida se delegiranje ovlasti koje je u njoj navedeno. Opoziv počinje proizvoditi učinke sljedećeg dana od dana objave spomenute odluke u Službenom listu Europske unije ili na kasniji dan naveden u spomenutoj odluci. On ne utječe na valjanost delegiranih akata koji su već na snazi.”;

                              (c)

                              stavak 5. zamjenjuje se sljedećim:
                              „5.   Delegirani akt donesen na temelju članaka 4. i 5. stupa na snagu samo ako ni Europski parlament ni Vijeće u roku od dva mjeseca od priopćenja tog akta Europskom parlamentu i Vijeću na njega ne podnesu nikakav prigovor ili ako su prije isteka tog roka i Europski parlament i Vijeće obavijestili Komisiju da neće podnijeti prigovore. Taj se rok produljuje za dva mjeseca na inicijativu Europskog parlamenta ili Vijeća.”

                  11.

                  Članak 20. zamjenjuje se sljedećim:
                  „Članak 20.
                  Izvješćivanje
                  Do 30. lipnja 2019. Komisija Europskom parlamentu i Vijeću podnosi izvješće u kojem se evaluira primjena ove Odluke i pružaju saznanja za moguću novu odluku o pokrivenosti EIB-ovih operacija financiranja u okviru EIB-ova mandata za vanjsko kreditiranje jamstvom EU-a.
                  Komisija do 31. prosinca 2021. Europskom parlamentu i Vijeću podnosi izvješće o primjeni ove Odluke.”

                  12.

                  Umeće se sljedeći članak:
                  „Članak 20.a
                  Prijelazna odredba
                  EIB može financirati projekte koji su odobreni nakon 12. listopada 2016., a prije 8. travnja 2018. i sklapanja sporazuma o jamstvu između Komisije i EIB-a. Takvi projekti smiju biti pokriveni jamstvom EU-a, pod uvjetom da Komisija potvrdi da su u skladu s ciljem utvrđenim u članku 3. stavku 1. točki (d) i da se u njima poštuju uvjeti sporazuma o jamstvu.”

                  13.

                  Prilozi I., II. i III. zamjenjuju se tekstom navedenim u Prilogu ovoj Odluci.

                  14.

                  U Prilogu IV. prvi stavak zamjenjuje se sljedećim:
                  „Aktivnost EIB-a u partnerima koji sudjeluju u pretpristupnom procesu odvija se u okviru utvrđenom u pristupnim i europskim partnerstvima kojima se utvrđuju prioriteti za pretpristupne zemlje i korisnike kako bi se ostvario napredak u približavanju Uniji i kojima se osigurava okvir za pomoć Unije. Proces stabilizacije i pridruživanja je okvir politike Unije za zapadni Balkan. Temelji se na progresivnom partnerstvu, u kojem Unija nudi trgovinske koncesije, gospodarsku i financijsku pomoć i ugovorne odnose putem sporazumâ o stabilizaciji i pridruživanju. Pretpristupna financijska pomoć pomaže pretpristupnim zemljama i korisnicima da se pripreme za obveze i izazove članstva u Uniji. Takvom pomoći podupire se proces reformi, uključujući pripreme za moguće članstvo. Ona se usredotočuje na izgradnju institucija, usklađivanje s pravnom stečevinom Unije, pripremu za politike i instrumente Unije i promicanje mjera za ostvarenje gospodarske konvergencije.”

            Članak 2.
      Ova Odluka stupa na snagu dvadesetog dana od dana objave u Službenom listu Europske unije.

         Sastavljeno u Strasbourgu 14. ožujka 2018.

               Za Europski parlament

               Predsjednik

            A. TAJANI

               Za Vijeće

               Predsjednica

            L. PAVLOVA

         (1)  Stajalište Europskog parlamenta od 8. veljače 2018. (još nije objavljeno u Službenom listu) i odluka Vijeća od 27. veljače 2018.

         (2)  Odluka br. 466/2014/EU Europskog parlamenta i Vijeća od 16. travnja 2014. kojom se dodjeljuje jamstvo EU-a Europskoj investicijskoj banci protiv gubitaka u okviru financijskih operacija kojima se podržavaju ulagački projekti izvan Unije (SL L 135, 8.5.2014., str. 1.).

         (3)  Uredba Vijeća (EZ, Euratom) br. 480/2009 od 25. svibnja 2009. o osnivanju Jamstvenog fonda za vanjska djelovanja (SL L 145, 10.6.2009., str. 10.).

         PRILOG
         „
               PRILOG I.

                  REGIONALNE GORNJE GRANICE

                           A.

                           Pretpristupne zemlje i korisnici: 8 075 000 000 EUR od kojih 7 635 000 000 EUR u okviru općeg mandata i 440 000 000 EUR u okviru mandata za kreditiranje privatnog sektora.

                           B.

                           Zemlje susjedstva i partnerske zemlje: 19 680 000 000 EUR, podijeljeno na sljedeće dodatne gornje granice:

                                       i.

                                       mediteranske zemlje: 13 030 000 000 EUR od kojih 11 170 000 000 EUR u okviru općeg mandata i 1 860 000 000 EUR u okviru mandata za kreditiranje privatnog sektora;

                                       ii.

                                       istočna Europa, južni Kavkaz i Rusija: 6 650 000 000 EUR;

                           C.

                           Azija i Latinska Amerika: 4 083 000 000 EUR, podijeljeno na sljedeće dodatne gornje granice:

                                       i.

                                       Latinska Amerika: 2 694 000 000 EUR;

                                       ii.

                                       Azija: 1 165 000 000 EUR;

                                       iii.

                                       srednja Azija: 224 000 000 EUR;

                           D.

                           Južna Afrika: 462 000 000 EUR.
                           Unutar sveukupne gornje granice upravljačka tijela EIB-a mogu odlučiti, nakon savjetovanja s Komisijom, preraspodijeliti iznos do 20 % gornjih granica na podregionalnoj razini u regijama i do 20 % regionalnih gornjih granica među regijama. Ako do 30. lipnja 2019. upravljačka tijela EIB-a zaključe da EIB nije u mogućnosti iskoristiti svoj predviđeni cilj u okviru EIB-ove inicijative za jačanje otpornosti, do 20 % od 1 400 000 000 EUR u okviru općeg mandata koji su namijenjeni za projekte javnog sektora i do 20 % od 2 300 000 000 EUR u okviru mandata za kreditiranje privatnog sektora mogu se preraspodijeliti unutar regija navedenih u točkama A. i B. ovog Priloga i/ili među njima.
                           Za sve preraspodjele u okviru EIB-ove inicijative za jačanje otpornosti preduvjet je prethodni sporazum između Komisije i EIB-a.
                           Upravljačka tijela EIB-a posebice se koriste tom mogućnošću preraspodjele kako bi se omogućila stalna usmjerenost jamstva EU-a na projekte s višim profilom rizika u prioritetnim regijama. Komisija redovito obavješćuje Europski parlament i Vijeće o takvim preraspodjelama.

               PRILOG II.

                  POTENCIJALNO PRIHVATLJIVE REGIJE I ZEMLJE

               A.   Pretpristupne zemlje i korisnici
               Albanija, Bosna i Hercegovina, bivša jugoslavenska republika Makedonija, Kosovo (*1), Crna Gora, Srbija, Turska (1)

               B.   Zemlje susjedstva i partnerske zemlje
               1.   mediteranske zemlje
               Alžir, Egipat, Jordan, Libanon, Libija, Maroko, Palestina, Sirija, Tunis
               2.   istočna Europa, južni Kavkaz i Rusija
               istočna Europa: Bjelarus, Republika Moldova, Ukrajina
               južni Kavkaz: Armenija, Azerbajdžan, Gruzija
               Rusija
               C.   Azija i Latinska Amerika
               1.   Latinska Amerika
               Argentina, Bolivija, Brazil, Kolumbija, Kostarika, Kuba, Ekvador, El Salvador, Gvatemala, Honduras, Meksiko, Nikaragva, Panama, Paragvaj, Peru, Urugvaj, Venezuela
               2.   Azija
               Afganistan, Bangladeš, Butan, Kambodža, Kina, Indija, Indonezija, Iran, Irak, Laos, Malezija, Maldivi, Mongolija, Mjanmar/Burma, Nepal, Pakistan, Filipini, Šri Lanka, Tajland, Vijetnam, Jemen
               3.   srednja Azija
               Kazahstan, Kirgistan, Tadžikistan, Turkmenistan, Uzbekistan
               D.   Južna Afrika
               Južna Afrika

               PRILOG III.

                  PRIHVATLJIVE REGIJE I ZEMLJE

               A.   Pretpristupne zemlje i korisnici
               Albanija, Bosna i Hercegovina, bivša jugoslavenska republika Makedonija, Kosovo (*2), Crna Gora, Srbija, Turska (2)

               B.   Zemlje susjedstva i partnerske zemlje
               1.   mediteranske zemlje
               Alžir, Egipat, Jordan, Libanon, Libija, Maroko, Palestina, Tunis
               2.   istočna Europa, južni Kavkaz i Rusija
               istočna Europa: Bjelarus, Republika Moldova, Ukrajina
               južni Kavkaz: Armenija, Azerbajdžan, Gruzija
               Rusija
               C.   Azija i Latinska Amerika
               1.   Latinska Amerika
               Argentina, Bolivija, Brazil, Kolumbija, Kostarika, Ekvador, El Salvador, Gvatemala, Honduras, Meksiko, Nikaragva, Panama, Paragvaj, Peru, Urugvaj, Venezuela
               2.   Azija
               Bangladeš, Butan, Kambodža, Kina, Indija, Indonezija, Irak, Laos, Malezija, Maldivi, Mongolija, Mjanmar/Burma, Nepal, Pakistan, Filipini, Šri Lanka, Tajland, Vijetnam, Jemen
               3.   srednja Azija
               Kazahstan, Kirgistan, Tadžikistan, Turkmenistan, Uzbekistan
               D.   Južna Afrika
               Južna Afrika
            ”.

            (*1)  Ovim se nazivom ne dovode u pitanje stajališta o statusu te je on u skladu s RVSUN-om 1244(1999) i mišljenjem Međunarodnog suda o proglašenju neovisnosti Kosova.

            (1)  EIB-ova inicijativa za jačanje otpornosti ne uključuje Tursku koja je obuhvaćena posebnim sporazumom EU – Turska.

            (*2)  Ovim se nazivom ne dovode u pitanje stajališta o statusu te je on u skladu s RVSUN-om 1244(1999) i mišljenjem Međunarodnog suda o proglašenju neovisnosti Kosova.

            (2)  EIB-ova inicijativa za jačanje otpornosti ne uključuje Tursku koja je obuhvaćena posebnim sporazumom EU–Turska.


title: Odluka Vijeća (ZVSP) 2018/475 od 21. ožujka 2018. o ažuriranju popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o stavljanju izvan snage Odluke (ZVSP) 2017/1426

text:
               22.3.2018

               HR

               Službeni list Europske unije

               L 79/26

         ODLUKA VIJEĆA (ZVSP) 2018/475
   od 21. ožujka 2018.
   o ažuriranju popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o stavljanju izvan snage Odluke (ZVSP) 2017/1426
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 27. prosinca 2001. donijelo Zajedničko stajalište 2001/931/ZVSP (1).

               (2)

               Vijeće je 4. kolovoza 2017. donijelo Odluku (ZVSP) 2017/1426 (2) o ažuriranju popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP („popis”).

               (3)

               U skladu s člankom 1. stavkom 6. Zajedničkog stajališta 2001/931/ZVSP potrebno je redovito revidirati imena osoba, skupina i subjekata navedenih na popisu kako bi se osiguralo postojanje razloga za zadržavanje imena na popisu.

               (4)

               U ovoj je Odluci naveden rezultat revizije koju je Vijeće provelo u vezi s osobama, skupinama i subjektima na koje se primjenjuju članci 2., 3. i 4. Zajedničkog stajališta 2001/931/ZVSP.

               (5)

               Vijeće se uvjerilo u to da su nadležna tijela, kako su navedena u članku 1. stavku 4. Zajedničkog stajališta 2001/931/ZVSP, donijela odluke u pogledu svih osoba, skupina i subjekata navedenih na popisu o tome da su bili uključeni u teroristička djela u smislu članka 1. stavaka 2. i 3. Zajedničkog stajališta 2001/931/ZVSP. Vijeće je također zaključilo da bi se na osobe, skupine i subjekte na koje se primjenjuju članci 2., 3. i 4. Zajedničkog stajališta 2001/931/ZVSP trebale i dalje primjenjivati posebne mjere ograničavanja predviđene u navedenom zajedničkom stajalištu.

               (6)

               Popis bi trebalo na odgovarajući način ažurirati, a Odluku (ZVSP) 2017/1426 trebalo bi staviti izvan snage,

         DONIJELO JE OVU ODLUKU:
   Članak 1.
   Popis osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP naveden je u Prilogu ovoj Odluci.
   Članak 2.
   Odluka (ZVSP) 2017/1426 stavlja se izvan snage.
   Članak 3.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 21. ožujka 2018.

            Za Vijeće

            Predsjednica

         E. ZAHARIEVA

      (1)  Zajedničko stajalište Vijeća od 27. prosinca 2001. o primjeni posebnih mjera u borbi protiv terorizma (2001/931/ZVSP) (SL L 344, 28.12.2001., str. 93.).

      (2)  Odluka Vijeća (ZVSP) 2017/1426 od 4. kolovoza 2017. o ažuriranju popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o stavljanju izvan snage Odluke (ZVSP) 2017/154 (SL L 204, 5.8.2017., str. 95.).

      PRILOG

         POPIS OSOBA, SKUPINA I SUBJEKATA IZ ČLANKA 1.

      I.   OSOBE

                  1.

                  ABDOLLAHI Hamed (također poznat kao Mustafa Abdullahi), rođen 11. kolovoza 1960. u Iranu. Broj putovnice: D9004878.

                  2.

                  AL-NASSER, Abdelkarim Hussein Mohamed, rođen u Al Ihsi (Saudijska Arabija), državljanin Saudijske Arabije.

                  3.

                  AL YACOUB, Ibrahim Salih Mohammed, rođen 16. listopada 1966. u Tarutu (Saudijska Arabija), državljanin Saudijske Arabije.

                  4.

                  ARBABSIAR Manssor (također poznat kao Mansour Arbabsiar), rođen 6. ožujka 1955. ili 15. ožujka 1955. u Iranu. Državljanin Irana i SAD-a. Broj putovnice: C2002515 (Iran); Broj putovnice: 477845448 (SAD). Br. nacionalne osobne isprave: 07442833, vrijedi do 15. ožujka 2016. (vozačka dozvola SAD-a).

                  5.

                  BOUYERI, Mohammed (također poznat kao Abu ZUBAIR, također poznat kao SOBIAR, također poznat kao Abu ZOUBAIR), rođen 8. ožujka 1978. u Amsterdamu (Nizozemska).

                  6.

                  EL HAJJ, Hassan Hassan, rođen 22. ožujka 1988. u Zaghdraiyi, okrug Sidon, Libanon, državljanin Kanade. Broj putovnice: JX446643 (Kanada).

                  7.

                  IZZ-AL-DIN, Hasan (također poznat kao GARBAYA, Ahmed; također poznat kao SA-ID; također poznat kao SALWWAN, Samir), rođen 1963. u Libanonu, državljanin Libanona.

                  8.

                  MELIAD, Farah, rođen 5. studenoga 1980. u Sydneyju (Australija), državljanin Australije. Broj putovnice: M2719127 (Australija).

                  9.

                  MOHAMMED, Khalid Shaikh (također poznat kao ALI, Salem, također poznat kao BIN KHALID, Fahd Bin Adballah, također poznat kao HENIN, Ashraf Refaat Nabith, također poznat kao WADOOD, Khalid Adbul), rođen 14. travnja 1965. ili 1. ožujka 1964. u Pakistanu, broj putovnice 488555.

                  10.

                  ȘANLI, Dalokay (također poznat kao Sinan), rođen 13. listopada 1976. u Pülümüru (Turska).

                  11.

                  SHAHLAI Abdul Reza (također poznat kao Abdol Reza Shala'i, također poznat kao Abd-al Reza Shalai, također poznat kao Abdorreza Shahlai, također poznat kao Abdolreza Shahla'i, također poznat kao Abdul-Reza Shahlaee, također poznat kao Hajj Yusef, također poznat kao Haji Yusif, također poznat kao Hajji Yasir, također poznat kao Hajji Yusif, također poznat kao Yusuf Abu-al-Karkh), rođen oko 1957. u Iranu. Adrese: 1. Kermanshah, Iran, 2. Vojna baza Mehran, provincija Ilam, Iran.

                  12.

                  SHAKURI Ali Gholam, rođen oko 1965. u Teheranu, Iran.

                  13.

                  SOLEIMANI Qasem (također poznat kao Ghasem Soleymani, također poznat kao Qasmi Sulayman, također poznat kao Qasem Soleymani, također poznat kao Qasem Solaimani, također poznat kao Qasem Salimani, također poznat kao Qasem Solemani, također poznat kao Qasem Sulaimani, također poznat kao Qasem Sulemani), rođen 11. ožujka 1957. u Iranu. Državljanin Irana. Broj putovnice: 008827 (iranska diplomatska putovnica), izdana 1999. Čin: general bojnik.

            II.   SKUPINE I SUBJEKTI

                  1.

                  „Abu Nidal Organisation” (Organizacija Abu Nidal) – „ANO” (također poznata kao „Fatah Revolutionary Council” (Revolucionarno vijeće Fataha), također poznata kao „Arab Revolutionary Brigades” (Arapske revolucionarne brigade), također poznata kao „Black September” (Crni rujan), također poznata kao „Revolutionary Organisation of Socialist Muslims” (Revolucionarna organizacija socijalističkih muslimana)).

                  2.

                  „Al-Aqsa Martyrs' Brigade” (Brigada mučenika Al-Aqse).

                  3.

                  „Al-Aqsa e.V.”.

                  4.

                  „Babbar Khalsa”.

                  5.

                  „Communist Party of the Philippines” (Komunistička partija Filipina), uključujući „New People's Army” (Nova narodna vojska) – „NPA”, Filipini.

                  6.

                  „Gama'a al Islamiyya” (također poznata kao „Al-Gama'a al-Islamiyya”) („Islamic Group” (Islamska skupina) – „IG”).

                  7.

                  „İslami Büyük Doğu Akıncılar Cephesi” – „IBDA-C” („Great Islamic Eastern Warriors Front”) (Fronta ratnika velikog islamskog istoka).

                  8.

                  „Hamas”, uključujući „Hamas-Izz al-Din al-Qassem”.

                  9.

                  „Hizballah Military Wing” (Vojno krilo Hizballaha) (također poznato kao „Hezbollah Military Wing”, također poznato kao „Hizbullah Military Wing”, također poznato kao „Hizbollah Military Wing”, također poznato kao „Hezballah Military Wing”, također poznato kao „Hisbollah Military Wing”, također poznato kao „Hizbu'llah Military Wing”, također poznato kao „Hizb Allah Military Wing”, također poznato kao „Jihad Council” (Vijeće džihada) (kao i sve jedinice koje su mu podređene, uključujući Organizaciju za vanjsku sigurnost)).

                  10.

                  „Hizbul Mujahideen” – „HM”.

                  11.

                  „Khalistan Zindabad Force” (Snage Khalistan Zindabad) – „KZF”.

                  12.

                  „Kurdistan Workers' Party” (Kurdistanska radnička stranka) – „PKK” (također poznata kao „KADEK”, također poznata kao „KONGRA-GEL”).

                  13.

                  „Liberation Tigers of Tamil Eelam” (Oslobodilački tigrovi tamilskog Eelama) – „LTTE”.

                  14.

                  „Ejército de Liberación Nacional” („National Liberation Army”) (Nacionalna oslobodilačka vojska).

                  15.

                  „Palestinian Islamic Jihad” (Palestinski islamski džihad) – „PIJ”.

                  16.

                  „Popular Front for the Liberation of Palestine” (Narodna fronta za oslobođenje Palestine) – „PFLP”.

                  17.

                  „Popular Front for the Liberation of Palestine – General Command” (Narodna fronta za oslobođenje Palestine – Glavni stožer) (također poznata kao „PFLP – General Command” (PFLP – Glavni stožer)).

                  18.

                  „Devrimci Halk Kurtuluș Partisi-Cephesi” – „DHKP/C” (također poznata kao „Devrimci Sol”) („Revolutionary Left”) (Revolucionarna ljevica), (također poznata kao „Dev Sol”) („Revolutionary People's Liberation Army/Front/Party”) (Narodna oslobodilačka revolucionarna vojska/fronta/stranka).

                  19.

                  „Sendero Luminoso” – „SL” („Shining Path”) (Osvijetljeni put).

                  20.

                  „Teyrbazen Azadiya Kurdistan” – „TAK” (također poznata kao „Kurdistan Freedom Falcons” (Kurdistanski sokoli slobode), također poznata kao „Kurdistan Freedom Hawks” (Kurdistanski jastrebovi slobode)).


title: Odluka Vijeća (ZVSP) 2018/476 od 21. ožujka 2018. o izmjeni Odluke (ZVSP) 2015/1333 o mjerama ograničavanja s obzirom na stanje u Libiji

text:
               22.3.2018

               HR

               Službeni list Europske unije

               L 79/30

         ODLUKA VIJEĆA (ZVSP) 2018/476
   od 21. ožujka 2018.
   o izmjeni Odluke (ZVSP) 2015/1333 o mjerama ograničavanja s obzirom na stanje u Libiji
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 31. srpnja 2015. donijelo Odluku (ZVSP) 2015/1333 (1) o mjerama ograničavanja s obzirom na stanje u Libiji.

               (2)

               Vijeće je 28. rujna 2017. donijelo Odluku (ZVSP) 2017/1776 (2) o izmjeni Odluke (ZVSP) 2015/1333.

               (3)

               S obzirom na kontinuiranu nestabilnost i ozbiljnost stanja u Libiji, Vijeće je odlučilo da bi mjere ograničavanja u vezi s trima osobama trebalo produljiti za dodatno razdoblje od šest mjeseci.

               (4)

               Odluku (ZVSP) 2015/1333 trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   U članku 17. Odluke (ZVSP) 2015/1333 stavci 3. i 4. zamjenjuju se sljedećim:

      „3.   Mjere iz članka 8. stavka 2. primjenjuju se u pogledu unosa 16., 17. i 18. iz Priloga II. do 2. listopada 2018.
      4.   Mjere iz članka 9. stavka 2. primjenjuju se u pogledu unosa 21., 22. i 23. iz Priloga IV. do 2. listopada 2018.”.

   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 21. ožujka 2018.

            Za Vijeće

            Predsjednica

         E. ZAHARIEVA

      (1)  Odluka Vijeća (ZVSP) 2015/1333 od 31. srpnja 2015. o mjerama ograničavanja s obzirom na stanje u Libiji i stavljanju izvan snage Odluke 2011/137/ZVSP (SL L 206, 1.8.2015., str. 34.).

      (2)  Odluka Vijeća (ZVSP) 2017/1776 od 28. rujna 2017. o izmjeni Odluke (ZVSP) 2015/1333 o mjerama ograničavanja s obzirom na stanje u Libiji (SL L 251, 29.9.2017., str. 28.).


title: Odluka Vijeća (EU) 2018/474 od 19. ožujka 2018. o imenovanju člana i zamjenika člana Odbora regija, koje je predložila Savezna Republika Njemačka

text:
               22.3.2018

               HR

               Službeni list Europske unije

               L 79/25

         ODLUKA VIJEĆA (EU) 2018/474
   od 19. ožujka 2018.
   o imenovanju člana i zamjenika člana Odbora regija, koje je predložila Savezna Republika Njemačka
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog njemačke vlade,
   budući da:

               (1)

               Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

               (2)

               Mjesto člana Odbora regija postalo je slobodno istekom mandata g. Markusa TÖNSA.

               (3)

               Mjesto zamjenika člana Odbora regija postalo je slobodno istekom mandata g. Stefana ENGSTFELDA,

         DONIJELO JE OVU ODLUKU:
   Članak 1.
   Sljedeće osobe imenuju se u Odbor regija do kraja tekućeg mandata koji istječe 25. siječnja 2020.:

               (a)

               članom:

                           —

                           Dr. Mark SPEICH, Staatssekretär für Bundes- und Europaangelegenheiten sowie Internationales (Nordrhein-Westfalen),

                     i

               (b)

               zamjenikom člana:

                           —

                           Mr. Dietmar BROCKES, Mitglied des Landtags Nordrhein-Westfalen.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 19. ožujka 2018.

            Za Vijeće

            Predsjednik

         R. PORODZANOV

      (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

      (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

      (3)  Odluka Vijeća (EU) 2015/994 od 23. lipnja 2015. o imenovanju članova Odbora regija i zamjenikâ članova za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).


title: Odluka Komisije (EU) 2018/495 оd 22. ožujka 2018. o izmjeni Priloga Monetarnom sporazumu između Europske unije i Države Vatikanskoga Grada

text:
                  23.3.2018

                  HR

                  Službeni list Europske unije

                  L 81/77

            ODLUKA KOMISIJE (EU) 2018/495
      оd 22. ožujka 2018.
      o izmjeni Priloga Monetarnom sporazumu između Europske unije i Države Vatikanskoga Grada
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Monetarni sporazum od 17. prosinca 2009. između Europske unije i Države Vatikanskoga Grada, a posebno njegov članak 8. stavak 3.,
      budući da:

                  (1)

                  U članku 8. stavku 1. Monetarnog sporazuma između Europske unije i Države Vatikanskoga Grada („Monetarni sporazum”) zahtijeva se da Država Vatikanskoga Grada provodi pravne akte i propise Unije o euronovčanicama i eurokovanicama, sprečavanju pranja novca, sprečavanju prijevara i krivotvorenja gotovine i bezgotovinskih sredstava plaćanja, medaljama i žetonima te statističkim izvještajnim zahtjevima. Ti akti i propisi navedeni su u Prilogu Monetarnom sporazumu.

                  (2)

                  Komisija bi trebala svake godine mijenjati Prilog Monetarnom sporazumu kako bi se uzeli u obzir novi mjerodavni pravni akti i propisi Unije te izmjene postojećih akata i propisa,

                  (3)

                  Doneseni su određeni novi mjerodavni pravni akti i propisi Unije te određene izmjene postojećih pravnih akata koje treba dodati Prilogu,

                  (4)

                  Prilog Monetarnom sporazumu trebalo bi stoga na odgovarajući način izmijeniti,

            DONIJELA JE OVU ODLUKU:
      Članak 1.
      Prilog Monetarnom sporazumu između Europske unije i Države Vatikanskoga Grada zamjenjuje se tekstom iz Priloga ovoj Odluci.
      Članak 2.
      Ova Odluka stupa na snagu dvadesetog dana od dana objave u Službenom listu Europske unije.

         Sastavljeno u Bruxellesu 22. ožujka 2018.

               Za Komisiju

               Predsjednik

            Jean-Claude JUNCKER

         PRILOG
         „
               PRILOG

                           Zakonske odredbe koje treba provesti

                           Rok za provedbu

                              Sprečavanje pranja novca

                           1.

                           Direktiva 2005/60/EZ Europskog parlamenta i Vijeća od 26. listopada 2005. o sprečavanju korištenja financijskog sustava u svrhu pranja novca i financiranja terorizma (SL L 309, 25.11.2005., str. 15.) (*)
                           Izmijenjena:

                           31. prosinca 2010.

                           2.

                           Direktivom 2008/20/EZ Europskog parlamenta i Vijeća od 11. ožujka 2008. o izmjeni Direktive 2005/60/EZ o sprečavanju korištenja financijskog sustava u svrhu pranja novca i financiranja terorizma vezano uz provedbene ovlasti dodijeljene Komisiji (SL L 76, 19.3.2008., str. 46.)
                           Dopunjena:

                           3.

                           Okvirnom odlukom Vijeća 2001/500/PUP od 26. lipnja 2001. o pranju novca, identifikaciji, praćenju, zamrzavanju, pljenidbi i oduzimanju imovine i imovinske koristi ostvarene kaznenim djelima (SL L 182, 5.7.2001., str. 1.)

                           4.

                           Uredbom (EZ) br. 1889/2005 Europskog parlamenta i Vijeća od 26. listopada 2005. o kontrolama gotovine koja se unosi u Zajednicu ili iznosi iz Zajednice (SL L 309, 25.11.2005., str. 9.)

                           5.

                           Direktivom Komisije 2006/70/EZ od 1. kolovoza 2006. o utvrđivanju provedbenih mjera za Direktivu 2005/60/EZ Europskog parlamenta i Vijeća u vezi s definicijom „politički izložene osobe” i tehničkim kriterijima za postupke pojednostavljene temeljite identifikacije stranaka i za oslobođenje na temelju financijske djelatnosti koja se provodila povremeno ili u vrlo ograničenom opsegu (SL L 214, 4.8.2006., str. 29.) (**)

                           6.

                           Uredbom (EZ) br. 1781/2006 Europskog parlamenta i Vijeća od 15. studenoga 2006. o podacima o uplatitelju koji su priloženi uz prijenose financijskih sredstava (SL L 345, 8.12.2006., str. 1.)

                           7.

                           Direktiva 2014/42/EU Europskog parlamenta i Vijeća od 3. travnja 2014. o zamrzavanju i oduzimanju predmeta i imovinske koristi ostvarene kaznenim djelima u Europskoj uniji (SL L 127, 29.4.2014., str. 39.)

                           31. prosinca 2016. (2)

                           8.

                           Uredba (EU) 2015/847 Europskog parlamenta i Vijeća od 20. svibnja 2015. o informacijama koje su priložene prijenosu novčanih sredstava i o stavljanju izvan snage Uredbe (EZ) br. 1781/2006 (SL L 141, 5.6.2015., str. 1.)

                           31. prosinca 2017. (3)

                           9.

                           Direktiva (EU) 2015/849 Europskog parlamenta i Vijeća od 20. svibnja 2015. o sprečavanju korištenja financijskog sustava u svrhu pranja novca ili financiranja terorizma, o izmjeni Uredbe (EU) br. 648/2012 Europskog parlamenta i Vijeća te o stavljanju izvan snage Direktive 2005/60/EZ Europskog parlamenta i Vijeća i Direktive Komisije 2006/70/EZ (SL L 141, 5.6.2015., str. 73.)
                           Dopunjena:

                           31. prosinca 2017. (3)

                           10.

                           Delegiranom uredbom Komisije (EU) 2016/1675 оd 14. srpnja 2016. o dopuni Direktive (EU) 2015/849 Europskog parlamenta i Vijeća utvrđivanjem visokorizičnih trećih zemalja sa strateškim nedostacima (SL L 254, 20.9.2016., str. 1.)

                           31. prosinca 2017. (5)

                              Sprečavanje prijevara i krivotvorenja

                           11.

                           Okvirna odluka Vijeća 2001/413/PUP od 28. svibnja 2001. o borbi protiv prijevara i krivotvorenja bezgotovinskih sredstava plaćanja (SL L 149, 2.6.2001., str. 1.)

                           31. prosinca 2010.

                           12.

                           Uredba Vijeća (EZ) br. 1338/2001 od 28. lipnja 2001. o utvrđivanju mjera potrebnih za zaštitu eura od krivotvorenja (SL L 181, 4.7.2001., str. 6.)
                           Izmijenjena:

                           31. prosinca 2010.

                           13.

                           Uredbom Vijeća (EZ) br. 44/2009 od 18. prosinca 2008. o izmjeni Uredbe (EZ) br. 1338/2001 o utvrđivanju mjera potrebnih za zaštitu eura od krivotvorenja (SL L 17, 22.1.2009., str. 1.)

                           14.

                           Uredba Vijeća (EZ) br. 2182/2004 od 6. prosinca 2004. o medaljama i žetonima koji nalikuju eurokovanicama (SL L 373, 21.12.2004., str. 1.)
                           Izmijenjena:

                           31. prosinca 2010.

                           15.

                           Uredbom Vijeća (EZ) br. 46/2009 od 18. prosinca 2008. o izmjeni Uredbe (EZ) br. 2182/2004 o medaljama i žetonima koji nalikuju eurokovanicama (SL L 17, 22.1.2009., str. 5.)

                           16.

                           Direktiva 2014/62/EU Europskog parlamenta i Vijeća od 15. svibnja 2014. o kaznenopravnoj zaštiti eura i drugih valuta od krivotvorenja, kojom se zamjenjuje Okvirnu odluku Vijeća 2000/383/PUP (SL L 151, 21.5.2014., str. 1.)

                           31. prosinca 2016. (2)

                              Propisi o euronovčanicama i eurokovanicama

                           17.

                           Zaključci Vijeća od 10. svibnja 1999. o sustavu upravljanja kvalitetom za eurokovanice

                           31. prosinca 2010.

                           18.

                           Komunikacija Komisije 2001/C 318/03 od 22. listopada 2001. o zaštiti autorskog prava na dizajn zajedničke strane eurokovanica (C(2001) 600 final) (SL C 318, 13.11.2001., str. 3.)

                           31. prosinca 2010.

                           19.

                           Smjernica ESB/2003/5 Europske središnje banke od 20. ožujka 2003. o izvršenju mjera protiv nepropisnih reprodukcija euronovčanica te o zamjeni i povlačenju euronovčanica (SL L 78, 25.3.2003., str. 20.)
                           Izmijenjena:

                           31. prosinca 2010.

                           20.

                           Smjernicom ESB/2013/11 Europske središnje banke od 19. travnja 2013. o izmjeni Smjernice ESB/2003/5 o izvršenju mjera protiv nepropisnih reprodukcija euronovčanica te o zamjeni i povlačenju euronovčanica (SL L 118, 30.4.2013., str. 43.)

                           31. prosinca 2014. (1)

                           21.

                           Odluka ESB/2010/14 Europske središnje banke od 16. rujna 2010. o provjeri autentičnosti i prikladnosti euronovčanica te njihovom vraćanju u optjecaj (SL L 267, 9.10.2010., str. 1.)
                           Izmijenjena:

                           31. prosinca 2012.

                           22.

                           Odlukom ESB/2012/19 Europske središnje banke od 7. rujna 2012. (SL L 253, 20.9.2012., str. 19.)

                           31. prosinca 2013. (1)

                           23.

                           Uredba (EU) br. 1210/2010 Europskog parlamenta i Vijeća od 15. prosinca 2010. o provjeri autentičnosti eurokovanica i postupanju s eurokovanicama neprikladnima za optjecaj (SL L 339, 22.12.2010., str. 1.)

                           31. prosinca 2012.

                           24.

                           Uredba (EU) br. 651/2012 Europskog parlamenta i Vijeća od 4. srpnja 2012. o izdavanju eurokovanica (SL L 201, 27.7.2012., str. 135.)

                           31. prosinca 2013. (1)

                           25.

                           Odluka ESB/2013/10 Europske središnje banke od 19. travnja 2013. o apoenima, specifikacijama, reproduciranju, zamjeni i povlačenju euronovčanica (SL L 118, 30.4.2013., str. 37.)

                           31. prosinca 2014. (1)

                           26.

                           Uredba Vijeća (EU) br. 729/2014 od 24. lipnja 2014. o apoenima i tehničkim specifikacijama eurokovanica namijenjenih za optjecaj (preinaka) (SL L 194, 2.7.2014., str. 1.)

                           31. prosinca 2013. (2)

                  Odjeljak Priloga Monetarnom sporazumu u skladu s ad hoc dogovorom Zajedničkog odbora na zahtjev Svete Stolice i Države Vatikanskoga Grada za uključenje mjerodavnih propisa koji se primjenjuju na subjekte koji provode financijske djelatnosti na profesionalnoj osnovi

                           Mjerodavni dijelovi sljedećih pravnih instrumenata

                           Rok za provedbu

                           27.

                           Direktiva Vijeća 86/635/EEZ od 8. prosinca 1986. o godišnjim financijskim izvještajima i konsolidiranim financijskim izvještajima banaka i drugih financijskih institucija (SL L 372, 31.12.1986., str. 1.)
                           Izmijenjena:

                           31. prosinca 2016. (2)

                           28.

                           Direktivom 2001/65/EZ Europskog parlamenta i Vijeća od 27. rujna 2001. (SL L 283, 27.10.2001., str. 28.)

                           29.

                           Direktivom 2003/51/EZ Europskog parlamenta i Vijeća od 18. lipnja 2003. (SL L 178, 17.7.2003., str. 16.)

                           30.

                           Direktivom 2006/46/EZ Europskog parlamenta i Vijeća od 14. lipnja 2006. (SL L 224, 16.8.2006., str. 1.)

                           31.

                           Direktiva 2013/36/EU Europskog parlamenta i Vijeća od 26. lipnja 2013. o pristupanju djelatnosti kreditnih institucija i bonitetnom nadzoru nad kreditnim institucijama i investicijskim društvima, izmjeni Direktive 2002/87/EZ te stavljanju izvan snage direktiva 2006/48/EZ i 2006/49/EZ (SL L 176, 27.6.2013., str. 338.)

                           31. prosinca 2017. (2)

                           32.

                           Uredba (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (SL L 176, 27.6.2013., str. 1.)
                           Izmijenjena:

                           31. prosinca 2017. (2)

                           33.

                           Delegiranom uredbom Komisije (EU) 2015/62 od 10. listopada 2014. o izmjeni Uredbe (EU) br. 575/2013 Europskog parlamenta i Vijeća u pogledu omjera financijske poluge (SL L 11, 17.1.2015., str. 37.)
                           Dopunjena:

                           31. prosinca 2017. (3)

                           34.

                           Delegiranom uredbom Komisije (EU) br. 241/2014 od 7. siječnja 2014. o dopuni Uredbe (EU) br. 575/2013 Europskog parlamenta i Vijeća u pogledu regulatornih tehničkih standarda za kapitalne zahtjeve za institucije (SL L 74, 14.3.2014., str. 8.)
                           Izmijenjena:

                           31. prosinca 2017. (3)

                           35.

                           Delegiranom uredbom Komisije (EU) 2015/923 оd 11. ožujka 2015. o izmjeni Delegirane uredbe (EU) br. 241/2014 o dopuni Uredbe (EU) br. 575/2013 Europskog parlamenta i Vijeća u pogledu regulatornih tehničkih standarda za kapitalne zahtjeve za institucije (SL L 150, 17.6.2015., str. 1.)

                           31. prosinca 2017. (3)

                           36.

                           Delegiranom uredbom Komisije (EU) 2015/61 оd 10. listopada 2014. o dopuni Uredbe (EU) br. 575/2013 Europskog parlamenta i Vijeća u pogledu zahtjeva za likvidnosnu pokrivenost kreditnih institucija (SL L 11, 17.1.2015., str. 1.)

                           31. prosinca 2017. (3)

                           37.

                           Uredba (EU) br. 596/2014 Europskog parlamenta i Vijeća od 16. travnja 2014. o zlouporabi tržišta (Uredba o zlouporabi tržišta) te stavljanju izvan snage Direktive 2003/6/EZ Europskog parlamenta i Vijeća i direktiva Komisije 2003/124/EZ, 2003/125/EZ i 2004/72/EZ (SL L 173, 12.6.2014., str. 1.) i, prema potrebi, povezane mjere 2. razine
                           Izmijenjena:

                           30. rujna 2018. (4)

                           38.

                           Uredbom (EU) 2016/1033 Europskog parlamenta i Vijeća od 23. lipnja 2016. o izmjeni Uredbe (EU) br. 600/2014 o tržištima financijskih instrumenata, Uredbe (EU) br. 596/2014 o zlouporabi tržišta i Uredbe (EU) br. 909/2014 o poboljšanju namire vrijednosnih papira u Europskoj uniji i o središnjim depozitorijima vrijednosnih papira (SL L 175, 30.6.2016., str. 1.)
                           Dopunjena:

                           30. rujna 2018. (5)

                           39.

                           Provedbenom direktivom Komisije (EU) 2015/2392 оd 17. prosinca 2015. o Uredbi (EU) br. 596/2014 Europskog parlamenta i Vijeća u pogledu prijavljivanja stvarnih ili potencijalnih kršenja te Uredbe nadležnim tijelima (SL L 332, 18.12.2015., str. 126.)

                           30. rujna 2018. (4)

                           40.

                           Delegiranom uredbom Komisije (EU) 2016/522 od 17. prosinca 2015. o dopuni Uredbe (EU) br. 596/2014 Europskog parlamenta i Vijeća u pogledu izuzeća za određena javna tijela i središnje banke trećih zemalja, pokazatelja manipuliranja tržištem, pragova za objavljivanje, nadležnog tijela za obavijesti o odgodama, odobrenja trgovanja tijekom razdoblja zabrane trgovanja i vrste transakcija rukovoditelja o kojima se mora obavješćivati (SL L 88, 5.4.2016., str. 1.)

                           30. rujna 2018. (4)

                           41.

                           Direktiva 2014/57/EU Europskog parlamenta i Vijeća od 16. travnja 2014. o kaznenopravnim sankcijama za zlouporabu tržišta (Direktiva o zlouporabi tržišta) (SL L 173, 12.6.2014., str. 179.)

                           30. rujna 2018. (4)

                              Zakonodavstvo o prikupljanju statističkih podataka

                           42.

                           Smjernica ESB/2013/24 Europske središnje banke od 25. srpnja 2013. o statističkim izvještajnim zahtjevima Europske središnje banke u području tromjesečnih financijskih izvještaja (SL L 2, 7.1.2014., str. 34.)
                           Izmijenjena:

                           31. prosinca 2016. (2)

                           43.

                           Smjernicom (EU) 2016/66 Europske središnje banke оd 26. studenoga 2015. o izmjeni Smjernice ESB/2013/24 o statističkim izvještajnim zahtjevima Europske središnje banke u području tromjesečnih financijskih računa (ESB/2015/40) (SL L 14, 21.1.2016., str. 36.)

                           31. ožujka 2017. (4)

                           44.

                           Uredba (EU) br. 1071/2013 Europske središnje banke od 24. rujna 2013. o bilanci sektora monetarnih financijskih institucija (ESB/2013/33) (SL L 297, 7.11.2013., str. 1.)
                           Izmijenjena:

                           31. prosinca 2016. (2)

                           45.

                           Uredbom (EU) br. 1375/2014 Europske središnje banke od 10. prosinca 2014. o izmjeni Uredbe (EU) br. 1071/2013 o bilanci sektora monetarnih financijskih institucija (ESB/2013/33) (ESB/2014/51) (SL L 366, 20.12.2014., str. 77.)

                           46.

                           Uredba (EU) br. 1072/2013 Europske središnje banke od 24. rujna 2013. o statistici kamatnih stopa koje primjenjuju monetarne financijske institucije (ESB/2013/34) (SL L 297, 7.11.2013., str. 51.)
                           Izmijenjena:

                           31. prosinca 2016. (2)

                           47.

                           Uredbom (EU) br. 756/2014 Europske središnje banke od 8. srpnja 2014. o izmjeni Uredbe (EU) br. 1072/2013 (ESB/2013/34) o statistici kamatnih stopa koje primjenjuju monetarne financijske institucije (ESB/2014/30) (SL L 205, 12.7.2014., str. 14.)

                           48.

                           Smjernica ESB/2014/15 Europske središnje banke od 4. travnja 2014. o monetarnoj i financijskoj statistici (SL L 340, 26.11.2014., str. 1.)
                           Izmijenjena:

                           31. prosinca 2016. (2)

                           49.

                           Smjernicom (EU) 2015/571 Europske središnje banke od 6. studenog 2014. o izmjeni Smjernice ESB/2014/15 o monetarnoj i financijskoj statistici (ESB/2014/43) (SL L 93, 9.4.2015., str. 82.)

                           50.

                           Smjernicom (EU) 2016/450 Europske središnje banke od 4. prosinca 2015. o izmjeni Smjernice ESB/2014/15 o monetarnoj i financijskoj statistici (ESB/2015/44) (SL L 86, 1.4.2016., str. 42.)

                           31. ožujka 2017. (4)

                           51.

                           Smjernicom (EU) 2017/148 Europske središnje banke od 16. prosinca 2016. o izmjeni Smjernice ESB/2014/15 o monetarnoj i financijskoj statistici (ESB/2016/45) (SL L 26, 31.1.2017., str. 1.)

                           1. studenoga 2017. (5)

                                       (1)

                                       Navedene rokove dogovorio je Zajednički odbor iz 2013.

                     ”

            (2)  Navedene rokove dogovorio je Zajednički odbor iz 2014.

            (3)  Navedene rokove dogovorio je Zajednički odbor iz 2015.

            (4)  Navedene rokove dogovorio je Zajednički odbor iz 2016.

            (5)  Navedene rokove dogovorio je Zajednički odbor iz 2017.

                     (*)

                     Direktiva 2005/60/EZ stavljena je izvan snage Direktivom (EU) 2015/849, ali ostaje u prilogu do dogovorenog roka za prenošenje Direktive (EU) 2015/849.

                     (**)

                     Direktiva Komisije 2006/70/EZ stavljena je izvan snage Direktivom (EU) 2015/849, ali ostaje u prilogu do dogovorenog roka za prenošenje Direktive (EU) 2015/849.